CELEX: 32006R1980
Language: bg
Date: 2006-12-20 00:00:00
Title: Регламент (ЕО) № 1980/2006 на Комисията от 20 декември 2006 година за определяне на временни мерки за изменение на Регламент (ЕО) № 2076/2002 и Решения 2001/245/ЕО, 2002/928/ЕО и 2006/797/ЕО по отношение на по-нататъшното използване на някои активни вещества, невключени в приложение I към Директива 91/414/ЕИО, поради присъединяването на БългарияТекст от значение за ЕИП.

Важна правна забележка

|

32006R1980

Официален вестник n° L 368 , 23/12/2006 стр. 0096 - 0098 Официален вестник n° L 314 , 01/12/2007 стр. 0638 - 0640

		20061220Регламент (ЕО) № 1980/2006 на Комисиятаот 20 декември 2006 годиназа определяне на временни мерки за изменение на Регламент (ЕО) № 2076/2002 и Решения 2001/245/ЕО, 2002/928/ЕО и 2006/797/ЕО по отношение на по-нататъшното използване на някои активни вещества, невключени в приложение I към Директива 91/414/ЕИО, поради присъединяването на България(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за присъединяване на България и Румъния, и по-специално член 4, параграф 3 от него,като взе предвид Акта за присъединяване на България и Румъния, и по-специално член 42 от него,като има предвид, че:(1) Регламент (ЕО) № 2076/2002 на Комисията [1] и Решения 2001/245/ЕИО [2], 2002/928/ЕИО [3], и 2006/797/ЕО [4] на Комисията съдържат разпоредби за невключването на някои активни вещества в приложение I към Директива 91/414/ЕИО и за оттегляне от държавите-членки на всички разрешителни за продукти за растителна защита, които съдържат тези активни вещества. Тези актове предвиждат дерогации, които позволяват по-нататъшното ползване на някои от тези вещества за ограничен период от време, докато бъдат разработени техни заместители.(2) България подаде заявление за преходни мерки за някои активни вещества, с цел да се гарантира, че производството ще бъде постепенно преустановено или че е възможно представянето на досие, което отговаря на изискванията на Директива 91/414/ЕИО.(3) Комисията, заедно с експерти от държавите-членки, получи и оцени информацията, която показва необходимостта от по-нататъшно ползване на засегнатите вещества. Следователно е оправдано да се разреши, при строги условия, които имат за цел намаляването на всеки възможен риск, по-дълъг период за отмяна на съществуващите разрешителни за крайно необходими видове употреба, за които в момента не съществуват други възможности.(4) Регламент (ЕО) № 2076/2002 и Решения 2001/245/ЕИО, 2002/928/ЕИО и 2006/797/ЕО следва да бъдат съответно изменени.(5) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 2076/2002 се изменя, както следва:1. В член 2 се добавя следният параграф 4:"4. Чрез дерогация от параграф 3 по отношение на разрешителните за продукти за растителна защита, които съдържат веществата, изброени в колона А от приложение II, България може да остави в сила разрешителни за продукти за растителна защита, които съдържат тези вещества, за видовете употреба, изброени в колона В, до 30 юни 2009 г., при условие че:a) продължаването на употребата се приема, доколкото това няма да има каквито и да било вредни последици върху здравето на човека или животните и никакво неприемливо влияние върху околната среда;б) на такива продукти за растителна защита, които остават на пазара, се поставят нови етикети, с цел да съответстват на условията за ограничена употреба;в) са наложени всички подходящи мерки за смекчаване на риска, за да се ограничи какъвто и да е възможен риск;г) сериозно се търсят други възможности за такива начини на употреба.България информира Комисията за мерките, предприети по прилагането на настоящия параграф, и по-специално за действията, предприети в съответствие с букви а)—г) до 31 декември всяка година."2. В член 3 се добавя следната буква в):"в) за видовете употреба, за които разрешителните следва да бъдат оттеглени до 30 юни 2009 г., изтича не по-късно от 31 декември 2009 г."3. Приложение II се изменя, както следва:a) Заглавието се заменя със следното:"Списък на разрешителните, посочени в член 2, параграф 3 и член 2, параграф 4"б) В реда относно бенсултап в колона Б се добавя "България", а в колона В — думите "слънчоглед, цвекло, картофи и люцерна".в) В реда относно прометрин в колона Б се добавя "България", а в колона В — думите "слънчоглед, памук и сенникоцветни растения".г) В реда относно тербуфос в колона Б се добавя "България", а в колона В — думите "разрешено за ползване само от професионалисти, които разполагат с необходимата предпазна екипировка. Третиране на почвата за картофи, тютюн, памук и цвекло."Член 2Решение 2001/245/ЕО се изменя, както следва:1. Член 2 се заменя със следния текст:"Член 21. Държавите членки гарантират, че:a) разрешителните за продукти за растителна защита, които съдържат зинеб, са оттеглени в рамките на период от шест месеца от датата на приемане на настоящото решение;б) считано от датата на приемане на настоящото решение, не се предоставят или подновяват разрешителни за продукти за растителна защита, които съдържат зинеб, съгласно дерогацията, предвидена в член 8, параграф 2 от Директива 91/414/ЕИО.2. Чрез дерогация от параграф 1 относно разрешителните за продукти за растителна защита, които съдържат зинеб, България може да остави в сила разрешителни за продукти за растителна защита, които съдържат това вещество за употреба по отношение на градински култури, лози, тютюн, ябълки и костилкови плодове, при условие че:a) продължаването на употребата се приема, доколкото това няма да има каквито и да било вредни последици за здравето на човека или животните и никакво неприемливо влияние върху околната среда,б) на такива продукти за растителна защита, които остават на пазара, се поставят нови етикети, с цел да съответстват на условията за ограничена употреба;в) са наложени всички подходящи мерки за смекчаване на риска, за да се ограничи какъвто и да е възможен риск;г) сериозно се търсят други възможности за такива начини на употреба.България информира Комисията за мерките, предприети по прилагането на настоящия параграф, и по-специално за действията, предприети в съответствие с букви а)—г) до 31 декември всяка година."2. В член 3 се добавя втори параграф:"Чрез дерогация от първи параграф всеки допълнителен период, предоставен на България в съответствие с член 4, параграф 6 от Директива 91/414/ЕИО за видовете употреба, посочени в член 2, параграф 2, е възможно най-кратък и изтича не по-късно от 31 декември 2009 г."Член 3Решение 2002/928/ЕО се изменя, както следва:1. В член 2 се добавя следната буква г):"г) за разрешителни за продукти за растителна защита, които съдържат вещества, изброени в колона А от приложението, България може да остави в сила разрешителните за продукти за растителна защита, които съдържат тези вещества, за видовете употреба, изброени в колона В, до 30 юни 2009 г., при условие че:i) продължаването на употребата се приема, доколкото това няма да има каквито и да било вредни последици за здравето на човека или животните и никакво неприемливо влияние върху околната среда;ii) на такива продукти за растителна защита, които остават на пазара, се поставят нови етикети, с цел да съответстват на условията за ограничена употреба;iii) са наложени всички подходящи мерки за намаляване на риска, за да се ограничи какъвто и да е възможен риск;iv) сериозно се търсят други възможности за такива начини на употреба.България информира Комисията за мерките, предприети по прилагането на настоящия параграф, и по-специално за действията, предприети в съответствие с букви а)—г) до 31 декември всяка година."2. В член 3 се добавя следната буква в):"в) за видовете употреба, за които разрешителните следва да бъдат оттеглени до 30 юни 2009 г., изтича не по-късно от 31 декември 2009 г."3. В приложението, в реда относно беномил в колона Б се добавя "България", а в колона В — думите "Разрешено за ползване само от професионалисти, които разполагат с необходимата предпазна екипировка. Лозя, праскови, домати и тютюн".Член 4Решение 2006/797/ЕО се изменя, както следва:1. В член 3 параграф 2 се заменя със следния текст:"2. Чрез дерогация от първия параграф и от член 2 България може да остави в сила разрешителни за продукти за растителна защита, които съдържат натриев тетратиокарбонат, за видовете употреба, посочени в колона В, до 30 юни 2009 г., при условие че:a) продължаването на употребата се приема, доколкото това няма да има каквито и да било вредни последици върху здравето на човека или животните и никакво неприемливо влияние върху околната среда,б) на такива продукти за растителна защита, които остават на пазара, се поставят нови етикети, с цел да съответстват на условията за ограничена употреба;в) са наложени всички подходящи мерки за смекчаване на риска, за да се ограничи какъвто и да е възможен риск;г) сериозно се търсят други възможности за такива начини на употреба.3. Заинтересованите държави-членки информират Комисията за мерките, предприети относно прилагането на параграфи 1 и 2, и по-специално за действията, предприети съгласно букви а)—г) от всеки параграф, до 31 декември всяка година."2. В член 4 трети параграф се заменя със следния текст:"Когато разрешителните подлежат на оттегляне, в съответствие с член 3, параграф 1, най-късно до 31 май 2010 г., периодът изтича не по-късно от 30 ноември 2010 г.Когато разрешителните подлежат на оттегляне, в съответствие с член 3, параграф 3, най-късно до 30 юни 2009 г., периодът изтича не по-късно от 31 декември 2009 г."3. Заглавието на приложението към Решение 2006/797/ЕО се заменя с думите "Списък на разрешителните, посочени в член 3, параграф 1 и член 3, параграф 2". На реда относно натриев тетратиокарбонат в колона Б се добавя "България", а в колона В — думите "Дезинфекция на почвата при градински култури и лозя."Член 5Настоящият регламент влиза в сила при условие и от датата на влизане в сила на Договора за присъединяване на България и Румъния.Настоящият регламент е задължителен в своята цялост и се прилага пряко във всички държави-членки.Съставено в Брюксел на 20 декември 2006 година.За КомисиятаMarkos KyprianouЧлен на Комисията[1] ОВ L 319, 23.11.2002 г., стр. 3. Регламент, последно изменен с Регламент (ЕО) № 1335/2005, (ОВ L 211, 13.8.2005 г., стр. 6).[2] ОВ L 88, 28.3.2001 г., стр. 19.[3] ОВ L 322, 27.11.2002 г., стр. 53. Решение, последно изменено с Регламент (ЕО) № 1335/2005.[4] ОВ L 324, 23.11.2006 г., стр. 8.--------------------------------------------------